Upphafsmaður að stofnun Rótarýklúbbs Akraness var Friðrik Hjartar skólastjóri . Hann fluttist til Akraness haustið 1944 , en hafði áður verið skólastjóri á Siglufirði og tekið þátt í störfum rótarýklúbbsins þar . Hann saknaði því rótarýstarfsins og tók fljótlega upp viðræður við menn á Akranesi um stofnun rótarýklúbbs . Fyrir atbeina Friðriks Hjartar sendi Rótarýklúbbur Reykjavíkur tvo áhugamenn til Akraness sumarið 1947 , þá dr. med . Helga Tómasson - þá umdæmisstjóra - og Tómas Tómasson ölgerðarmann . Fundur var haldinn á heimili Friðriks Hjartar með nokkrum mönnum af Akranesi um stofnun rótarýklúbbs þar . Stofnfundur Rótarýklúbbs Akraness var síðan haldinn í Báruhúsinu á Akranesi laugardaginn 29. nóvember 1947 . Fundinn sátu eftirgreindir gestir úr Rótarýklúbbi Reykjavíkur : Árni Friðriksson fiskifræðingur , Geir Zöega vegamálastjóri , dr. Helgi Tómasson læknir , Knud Zimsen fyrrv. borgarstjóri , Kristján Siggeirsson kaupmaður , Sigurður Pétursson fyrrv. skipstjóri og Tómas Tómasson ölgerðarmaður . Friðrik Hjartar stýrði fundinum og skýrði tilefni hans . Umdæmisstjóri dr. Helgi Tómasson flutti ýtarlegt erindi um stefnu og starfsemi Rotary . Jafnframt gerði hann grein fyrir lögum Rotary International og drögum að sérlögum fyrir Rótarýklúbb Akraness . Var stofnun klúbbsins samþykkt að viðhöfðu nafnakalli allra fundarmanna , sem voru 11 . Auk þess höfðu 10 aðrir tilkynnt þátttöku sína í klúbbnum . Stofnendur voru því 21 . Fyrstu stjórn skipuðu : Friðrik Hjartar forseti , sr. Jón M. Guðjónsson ritari , Jón Sigmundsson gjaldkeri , dr. med . Árni Árnason varaforseti og Ingimundur Steinsson stallari . Fullgildingarhátíð klúbbsins var haldin laugardaginn 13. mars 1948 að viðstöddum öllum félögum klúbbsins nema tveimur . Annar var veikur og hinn burtu úr bænum . Gestir mættu frá mörgum öðrum klúbbum , fimm frá Rótarýklúbbi Reykjavíkur , tveir frá Akureyri , einn frá Hafnarfirði , Húsavík og Siglufirði . Dr. Helgi Tómasson umdæmisstjóri ávarpaði klúbbfélaga og lýsti yfir fullgildingu Rótarýklúbbs Akraness , þ. e. inntöku klúbbsins í Rotary International með nr. 6792 og afhenti forseta klúbbsins - Friðrik Hjartar - fullgildingarskírteini og bar fram góðar óskir til klúbbsins , sem varð nr. 8 í 136. umdæmi . Margir gestir fluttu þarna ræður og kveðjur , ennfremur voru margar gjafir gefnar . Einn félaganna - Ragnar Jóhannesson skólastjóri - flutti snjallt kvæði , sem síðan hefur verið sungið í lok hvers fundar og er þannig : ( Lag : Þá hugsjónir fæðast ) Það gleður og þroskar að hugsa og vinna vel , það veikir hvern huga að lykja sig í skel . tryggð og trausta lund , því trúum við er sátum þennan fund . um djúpin byggir brú , og bræðralagsþörfin Hér hafa góðir vinir Verkefni á vegum klúbbsins hafa verið allfjölbreytt , þegar litið er yfir þau frá upphafi . Þeim má skipta í tvennt , einstök verkefni og þau , sem hafa orðið hefðbundin . Af einstökum verkefnum má nefna : Kaup á 25 blásturshljóðfærum til barnaskólans á Akranesi ; styrk til utanfarar ungs manns á Akranesi , sem var blindur , en fór utan til að læra hljóðfærastillingar ; dvalarkostnað fatlaðra ungmenna , greiddan nokkur ár , en þau sóttu stutt íþróttanámskeið . sem þá voru haldin að Heiðarskóla í Borgarfirði . Eitt ungmenni fór í hvert skipti . Þá stóð klúbburinn fyrir starfskynningu í barnaskóla Akraness , þeirri fyrstu , sem hér var . Greiddi kr. 20 þús. til kaupa á húsnæði rótarýumdæmisins að Skólavörðustíg 21 í Reykjavík . Farið var í lengri og skemmri ferðalög ásamt eiginkonum , m. a . til Keflavíkur , Vestmannaeyja og upp um Borgarfjörð , og unnið var að hreinsun á fjörum og opnum svæðum í bæjarlandinu í nokkur ár , ýmist klúbburinn einn eða með öðrum klúbbum . Af hefðbundnum árlegum verkefnum má nefna : Ferðalög einn dag að sumri með eldri bæjarbúa . Lengst hefur verið farið til Ólafsvíkur á Snæfellsnesi og austur í Árnessýslu , t . d. að Laugarvatni og Skálholti . Sona - og dætrafundur hefur verið haldinn einu sinni á ári , með dagskrá við hæfi barna . Einn fundur á vori hverju hefur verið notaður til gróðursetningar á trjáplöntum í land bæjarins . Leikhúsferð til Reykjavíkur hefur verið farin flest árin , ásamt eiginkonum rótarýfélaga . Árshátíð er að jafnaði haldin með fjölbreyttum skemmtiatriðum , sem klúbbfélagar annast sjálfir . Rótarýklúbbur Akraness vann að stofnun Rótarýklúbbs Borgarness 1952 , og hafa klúbbarnir oft skipst á heimsóknum . Þá hefur klúbburinn heimsótt nokkra aðra klúbba , t . d. í Keflavík , Hafnarfirði og átt hlut að sameiginlegri hátíð klúbbanna á Vesturlandi , bæði í Stykkishólmi og í Borgarnesi . Fyrstu starfsárin gaf klúbburinn út mánaðarbréf , sem send voru öðrum klúbbum , en það lagðist fljótlega niður . Samskipti við erlenda klúbba eru ekki teljandi , utan klúbburinn hefur fengið nokkur bréf frá erlendum rótarýklúbbum hin síðari ár með beiðni um kaup á ýmsum íslenskum smáhlutum . Þá hafa a . m. k . þrír nemendur af Akranesi verið erlendis sem skiptinemar Rotary , einn í Danmörku og tveir í Bandaríkjunum . Í framhaldi af því hefur verið nokkuð um heimsóknir til vandamanna viðkomandi skiptinema á Akranesi . Stundum hafa þeir komið á fundi í Rótarýklúbbi Akraness . Umdæmisþing hafa tvisvar verið haldin á vegum klúbbsins , að Bifröst í Borgarfirði í júní 1957 , en þá var félagi klúbbsins , dr. med . Árni Árnason héraðslæknir , umdæmisstjóri . og að Laugarvatni í júní 1980 undir forystu annars félaga klúbbsins Baldurs Eiríkssonar fulltrúa , er þá var umdæmisstjóri . Samfélagsmiðlar Hvað er Rótarý ? Rótarý er alþjóðleg hreyfing fólks úr viðskipta - og atvinnulífi og opinberri þjónustu sem stendur fyrir mannúðar - og menningarstarfi , stuðlar að sem bestu siðgæði í öllum starfsgreinum og hvetur til góðvildar og friðar í heiminum .